ITEL ฉายกำไรกระฉูด
ชวนให้ติดตามอย่างต่อเนื่อง กับ ITEL จากผลงานโดดเด่น ประกอบกับมีสตอรี่ใหม่เข้ามาให้จับตาอย่างต่อเนื่อง
9 พ.ย. 2561

คุณค่าบริษัท
ชวนให้ติดตามอย่างต่อเนื่อง กับบริษัท อินเตอร์ลิ้งค์ เทเลคอม จำกัด (มหาชน) หรือ ITEL จากผลงานโดดเด่น ประกอบกับมีสตอรี่ใหม่เข้ามาให้จับตาอย่างต่อเนื่อง ล่าสุดแจ้งผลประกอบการไตรมาส 3 ปี 2561 และงวด 9 เดือน สิ้นสุดวันที่ 30 กันยายน 2561 เป็นที่เรียบร้อย ฉายแววอย่างโดดเด่น ทั้งรายได้และกำไรสุทธิ เติบโตอย่างแข็งแกร่ง
สำหรับผลการดำเนินงานไตรมาส 3 สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 423.19 ล้านบาท จากงวดเดียวกันของปีก่อน 237.82 ล้านบาท ส่งผลให้บริษัทมีกำไรขยับขึ้นมาอยู่ที่ 34.14 ล้านบาท หรือ 0.03 บาทต่อหุ้น จากงวดเดียวกันของปีก่อน 27.62 ล้านบาท หรือ 0.03 บาทต่อหุ้น
ผลการดำเนินงานที่เติบโตอย่างแข็งแกร่ง โดยมาจากรายได้จากการให้บริการของบริษัทดังนี้ 
ส่วนผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 1,281.89 ล้านบาท จากงวดเดียวกันของปีก่อน 631.78 ล้านบาท ส่งผลให้บริษัทมีกำไรขยับขึ้นมาอยู่ที่ 98.99 ล้านบาท หรือ 0.10 บาทต่อหุ้น จากงวดเดียวกันของปีก่อน 70.87 ล้านบาท หรือ 0.07 บาทต่อหุ้น
นอกจากนี้ อนาคตของ ITEL คาดสดใส รอลุ้นงานประมูล บริษัทอยู่ระหว่างรอผลการประมูลโครงการ USO เฟส 2 มูลค่า 1.8 หมื่นล้านบาท แบ่งเป็น 8 สัญญา โดยบริษัทคาดหวัง 1-2 สัญญา ในพื้นที่ภาคกลางและภาคใต้มีโอกาสสูงที่จะชนะการประมูล เนื่องจาก มีความได้เปรียบทางด้านพื้นที่จากการดำเนินงานมาแล้วใน USO เฟส 1 ซึ่งจะเป็นปัจจัยหนุนรายได้ในอนาคต
ขณะเดียวกัน นักวิเคราะห์ บล.ฟินันเซีย ไซรัส คาดกำไรสุทธิปี 2561 ลดลง 8% เหลือ 142 ล้านบาท เพิ่มขึ้น 39% จากงวดเดียวกันของปีก่อน ส่วนประมาณการตั้งแต่ปี 2562 ยังคงไว้เท่าเดิม โดยคาดหวังว่าจะเห็นผลของ Economy of Scale จากการใช้ประโยชน์ของโครงข่ายที่ลงทุนไว้ได้เต็มประสิทธิภาพมากขึ้น ขณะที่ เจเนซิส ดาต้าเซ็นเตอร์ จะเริ่มทำกำไรได้ในไตรมาส 1/2562 ส่วนระยะสั้นจะได้แรงหนุนจากการประมูลโครงการเน็ตชายขอบรอบ 2 ซึ่งจะเข้ามาเติม Backlog งานติดตั้งโครงข่ายจากเดิมที่เหลือราว 500 ล้านบาท
ดังนั้นคาดกำไรสุทธิปี 2562 ยังโตโดดเด่น 31% จากงวดเดียวกันของปีก่อนอยู่ที่ 186 ล้านบาท ปรับไปใช้ราคาเป้าหมายปี 2562 ที่ 5.50 บาท คงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ